section_heading: Značaj
paragraph_text: Do izdavanja ovog kataloga vladao je kaos u označavanju Mozartovih djela. Leopold Mozart vodio je popis ranih sinovih djela, a sâm Mozart vodio je popis svojih djela samo za posljednjih 7 godina života. Mnoga njegova djela nisu ni bila poznata, a bili su i česti falsifikati. Nakon Mozartove smrti bilo je nekoliko pokušaja katalogiziranja njegovih djela, ali tek je sveobuhvatni Köchelov katalog doveo stanje u red i do danas je referencija za Mozartova djela. Struktura kataloga također je uzor stvarateljima kataloga drugih skladatelja.